প্রকাশ্যে চাঁদা আদায়ের বিষয়ে কুষ্টিয়া জেলা ট্রাক, ট্রাকলরি ও কাভার্ড শ্রমিক ইউনিয়নের সাধারণ সম্পাদক শাহিনুর রহমান বলেন, ‘আমি নতুন দায়িত্ব পেয়েছি মাত্র। সবকিছু এখনো বুঝে উঠতে পারিনি। তবে আমাদের গঠনতন্ত্রে যানবাহন থেকে টাকা তোলার বিধান রয়েছে। তাই দুস্থ শ্রমিকদের কল্যাণের জন্যে এই টাকা তোলা হয়ে থাকে।’ কুষ্টিয়া ট্রাফিক পুলিশ পরিদর্শক এম এমরান হোসেন তাঁদের বিরুদ্ধে তোলা অভিযোগ অস্বীকার করে বলেন, ‘আমরা সড়ক-মহাসড়কে যানবাহন থেকে কোনো টাকা তুলি না। কারা তোলে এ ব্যাপারেও আমরা কিছু জানি না। আমরা অভিযানে গেলে কাউকে খুঁজেও পাই না।’